หุ้นกัลฟ์ แจกกำไร 200 % นับจากเข้าตลาดฯ
ราคาหุ้นบริษัท กัลฟ์ เอ็นเนอร์จี ดีเวลลอปเมนท์ (GULF) ยังปรับตัวขึ้นต่อเนื่องในภาคบ่ายวันนี้ (22 ส.ค.62) โดยราคาล่าสุด (ณ เวลา15.45 น.)อยู่ที่ 136 บาท เพิ่มขึ้น 3 บาท ทั้งนี้ หากนับจากเข้าจดทะเบียนในตลาดหลักทรัพย์แห่งประเทศไทย เมื่อวันที่ 6 ธ.ค.2560 หุ้นกัลฟ์ ปรับตัวขึ้นแล้ว 202 % จากราคาไอพีโออยู่ที่ 45 บาท
23 ส.ค. 2562

ราคาหุ้นบริษัท กัลฟ์ เอ็นเนอร์จี ดีเวลลอปเมนท์ (GULF) ยังปรับตัวขึ้นต่อเนื่องในภาคบ่ายวันนี้ (22 ส.ค.62) โดยราคาล่าสุด (ณ เวลา15.45 น.)อยู่ที่ 136 บาท เพิ่มขึ้น 3 บาท ทั้งนี้ หากนับจากเข้าจดทะเบียนในตลาดหลักทรัพย์แห่งประเทศไทย เมื่อวันที่ 6 ธ.ค.2560 หุ้นกัลฟ์ ปรับตัวขึ้นแล้ว 202 % จากราคาไอพีโออยู่ที่ 45 บาท
บทวิเคราะห์บริษัทหลักทรัพย์ (บล.)แลนด์ แอนด์ เฮ้าส์ ระบุว่า กัลฟ์อยู่ระหว่างเข้าร่วมประมูลโครงการโครงสร้างพื้นฐานของภาครัฐ ได้แก่
1.โครงการพัฒนาท่าเรือมาบตาพุด #3 ซึ่งรวมโครงการก่อสร้าง LNG Terminal ขนาด 10 ล้านตัน/ปี
2 ท่าเรือแหลมฉบัง #3 ซึ่งทั้ง 2 โครงการร่วมมือกับบริษัท ปตท.( PTT) เป็นพัธมิตรทางธุรกิจที่มีศัยภาพ ผลสรุปการประมูลท่าเรือทั้ง 2 โครงการคาดอยู่ในช่วงไตรมาส 4/62
นอกจากนี้ โครงการระหว่างก่อสร้างและพัฒนาเป็นไปตามแผน โดยกำลังผลิตไฟฟ้าของบริษัทจะเพิ่มขึ้นจากเดือนก.ค. 62 ที่ 2,673 เมกะวัตต์ เป็น 6,878 เมกะวัตต์
อีกทั้งล่าสุดกลุ่มกิจการร่วมค้า บีจีเอสอาร์ นำโดยบริษัท บีทีเอส กรุ๊ป โฮลดิ้ง (BTS) ร่วมกับ กัลฟ์ บริษัท ซิโน-ไทย เอ็นจิเนียริ่ง แอนด์ คอนสตรัคชั่น (STEC) และบริษัท ราช กรุ๊ป (RATCH) ชนะการประมูลการดำเนินงานและบำรุงรักษา (O&amp;M) โครงการทางหลวงพิเศษระหว่างเมือง สายบางปะอิน-นครราชสีมา (M6) และสายบางใหญ่-กาญจนบุรี (M81) 
โดยนายสุรพงษ์ เลาหะอัญญา กรรมการ บริษัท บีทีเอส กรุ๊ป โฮลดิ้ง คาดว่าจะลงนามสัญญากับกรมทางหลวงได้ในเดือน ธ.ค.62 และเริ่มติดตั้งระบบในต้นปี 63 มีระยะเวลา 3 ปี และได้รับสัมปทานบริหาร 30 ปี
ทั้งนี้ กลุ่มกิจการร่วมค้า บีจีเอสอาร์ เป็นการร่วมทุนระหว่าง BTS ถือสัดส่วนหุ้น 40% GULF ถือหุ้น 40% STEC ถือ 10% และ RATCH ถือ 10%